# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **COMUNA CIOCANESTI**, cu sediul în Str. PRINCIPALA, Nr. 39, Ciocăneşti, Judetul Suceava, , înregistrată la APM Suceava cu nr. 1632/26.02.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.06.2016, că proiectul ***Regularizare pârâu Colacu în zona confluenţei cu râul Bistriţa*** propus a fi amplasat în com. Ciocăneşti nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. f;

 b)Conform criteriilor de selecţie din Anexa nr. 3 a HG nr. 445/2009:

  **1.Caracteristicile proiectului**

 a)*mărimea proiectului*:

- Situaţia existentă:

 - în prezent pe un troson de 88 m situat în amonte de confluenţa cu râul Bistriţa Aurie pârâul Colacu nu este regularizat, prezentând riscuri de inundaţii la ploi mai însemnate pentru locuinţele din zonă. Amonte de tronsonul respectiv, pârâul este regularizat.

- Lucrări proiectate:

 - Lucrări de regularizare- se va regulariza pârâul Colacu pe un tronson de 88 m situat în amonte de confluenţa cu râul Bistriţa. Regularizarea va consta în realizarea unui canal dalat, cu secţiune pătrată şi dimensiunile de 1,5 x 1,5 m. Secţiunea a fost dimensionată, conform avizului de gospodărire a apelor nr. 87/5.06.2015, pentru a putea prelua debite cu probabilitatea de depăşie Q1% şi Q5%, debite care vor fi preluate şi de podeţul casetat tip P2 din aval de drumul local de pe malul stâng al râului Bistriţa Aurie.

 - Lucrări de podeţe- în capătul din aval al regularizării, înainte de confluenţa cu Bistriţa Aurie, pe drumul comunal de pe malul stâng al râului Bistriţa Aurie, se va amenaja un podeţ de traversare casetat în locul celui tubular existent.Podeţul va avea lungime de 4,8 m.

 b) *cumularea cu alte proiecte*:- lucrările se vor realiza în scopul protejării împotriva inundaţiilor a locuinţelor din zonă.

 c) *utilizarea resurselor naturale*: nu este cazul.

 d) producţia de deşeuri: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

 e) *emisiile poluante, inclusiv zgomotul şi alte surse de disconfort*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

 f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 **2. Localizarea proiectului**

2.1 *utilizarea existentă a terenului*: conform certificatului de urbanism nr. 1/21.01.2015 eliberat de Primăria Comunei Ciocăneşti, terenul este situat în intravilanul localităţii, fiind în administrarea Consiliului Local Ciocăneşti.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* agregate minerale de râu, acumulate ca material aluvionar, cu posibilitate de reacumulare în caz de viituri.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: lucrările se vor executa pe ambele maluri ale pârâului Colacu, iar amplasamentul respectiv se află în situl NATURA 2000-ROSCI 0010-Bistriţa Aurie.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în în extravilanul localităţii.

 **3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările propuse de mal nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 - nu s-a luat decizia necesităţii efectuării unui studiu de evaluare adecvată, considerându-se că lucrările propuse nu afectează în mod semnificativ situl NATURA 2000 ROSCI 0010- Bistriţa Aurie.

**Condiţiile de realizare a proiectului:**

 a). Respectarea prevederilor Avizului de Gospodărire a Apelor nr. 87/5.06.2015, emis de către Administraţia Naţională „Apele Române” .

 b). Gestionarea deşeurilor rezultate în conformitate cu Legea nr. 211/2011 privind regimul deşeurilor şi H.G. nr. 856/2002, privind evidenta gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările şi completările aduse de <LLNK 12007 210 20 301 0 38>H.G. nr. 210/2007.

 **Protecţia factorilor de mediu**

**Protecţia apei**

-în perioada de execuţie a lucrărilor se vor lua toate măsurile care se impun pentru evitarea poluării apelor, pentru protecţia factorilor de mediu, a zonelor apropiate şi se va respecta întocmai tehnologia de execuţie prezentată în documentaţie, luându-se măsuri de prevenire şi combatere a poluărilor accidentale, în special cu produse petroliere ca urmare a exploatării utilajelor tehnologice;

-se interzice depozitarea deşeurilor, a materialelor în zone neamenajate pentru acest scop;

-beneficiarul are obligaţia să asigure scurgerea normală a apelor, pe perioada execuţiei lucrărilor;

**Protecţia aerului**

- se vor utiliza numai mijloace de transport şi utilaje omologate, care să corespundă din punct de vedere tehnic cu reglementările în vigoare;

- mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele folosite vor avea inspecţia tehnică efectuată prin Staţii de Inspecţie Tehnică autorizate, în vederea reglementării din punct de vedere al emisiilor gazoase în atmosferă;

**Protecţia împotriva zgomotului**

-se va asigura funcţionarea la parametrii optimi a utilajelor de construcţie şi a mijloacelor de transport, se vor impune măsuri pentru reducerea zgomotului şi vibraţiilor prin reducerea vitezei, utilizarea unor autovehicule de gabarit redus;

-echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

**Protecţia solului şi subsolului**

-se vor amenaja spaţii corepunzătoare pentru depozitarea materialelor de construcţie şi pentru depozitarea temporară a deşeurilor generate;

-alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţia mediului;

-se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

-se va asigura colectarea selectivă a deşeurilor rezultate în urma lucrărilor, depozitarea şi eliminarea acestora, în funcţie de natura lor, se va face prin firme specializate, conform prevederilor în vigoare;

**Modul de gospodărire a deşeurilor**

- deşeurile menajere şi reciclabile se vor colecta în saci speciali. Valorificare şi eliminarea deşeurilor menajere şi reciclabile se va face pe baza de contract cu o firmă prestatoare de servicii în domeniu.

- conform H.G. nr. 856/2002 constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Monitorizarea în timpul implementării proiectului:** în scopul eliminării eventualelor disfuncţionalităţi, pe întreaga durată de activitate vor fi supravegheate:

-buna funcţionare a utilajelor;

-modul de depozitare a materialelor de construcţie;

-modul de depozitare al deşeurilor/valorificare şi monitorizarea cantităţilor de deşeuri generate;

-respectarea rutelor alese pentru transportul materialelor de construcţie;

-respectarea normelor de securitate, respectiv a normelor de securitate a muncii;

-respectarea măsurilor de reducere a poluării;

-refacerea la sfârşitul lucrărilor a zonelor afectate de lucrările de construcţie;

Pentru protejarea sitului NATURA 2000 ROSCI 0010-Bistriţa Aurie în perioada de execuţie a lucrărilor se vor lua următoarele măsuri:

**Măsuri de diminuare a impactului asupra speciilor/habitatelor pe timpul execuţiei lucrărilor de construire şi a funcţionării**:

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Şef serviciu**

 Întocmit,